ddrg/super_eurlex huggingface dataset:
B4-0979, 0993, 0994, 0995, 0996, 0997 και 0998/97

Ψήφισμα σχετικά με το Ευρωπαϊκό Ταμείο Εγγυήσεων για την ενθάρρυνση της κινηματογραφικής και οπτικοακουστικής παραγωγής

Το Ευρωπαϊκό Κοινοβούλιο,

- έχοντας υπόψη την πρόταση απόφασης για την ίδρυση Ευρωπαϊκού Ταμείου Εγγυήσεων για την ενθάρρυνση της κινηματογραφικής και τηλεοπτικής παραγωγής ((ΕΕ C 41 της 13.2.1996, σελ.8)),

- έχοντας υπόψη τη γνωμοδότησή του της 22ας Οκτωβρίου 1996 ((ΕΕ C 347 της 18.11.1996, σελ. 33)) με την οποία εγκρίνει στο μεγαλύτερό της μέρος την πρόταση αυτή, εισηγούμενο ταυτόχρονα ένα πενταετές πειραματικό στάδιο,

Α. λαμβάνοντας υπόψη ότι ο πολλαπλασιασμός των σταθμών μετάδοσης έχει ως αποτέλεσμα τον πολλαπλασιασμό των αναγκών σε προγράμματα,

Β. λαμβάνοντας υπόψη ότι το έλλειμμα των πολιτιστικών ανταλλαγών (κινηματογράφος, τηλεόραση, βίντεο) της Ευρωπαϊκής Ένωσης με τις Ηνωμένες Πολιτείες έφτασε τα 6,3 δισ. δολάρια το 1995 έναντι 2,1 το 1988,

Γ. διαπιστώνοντας ότι τα ευρωπαϊκά μέσα, όπως τα προγράμματα Mιdia και Eurimages, συνέβαλαν στην ανάπτυξη της κινηματογραφικής παραγωγής σε ολόκληρη την Ευρώπη,

Δ. λαμβάνοντας ωστόσο υπόψη ότι για την αντιμετώπιση της μετάλλαξης στην οποία βρίσκεται η αγορά, είναι απαραίτητο να διατεθούν ταχέως τα μέσα που θα διασφαλίζουν την ύπαρξη ενός ισχυρού και ανταγωνιστικού ευρωπαϊκού οπτικοακουστικού τομέα, ο οποίος θα διατηρεί τις διάφορες πολιτιστικές μας εκφάνσεις, και θα τις διαδίδει στους ευρωπαίους πολίτες,

Ε. υπογραμμίζοντας ότι η κινητοποίηση των τραπεζικών ιδρυμάτων στη χρηματοδότηση της κινηματογραφικής βιομηχανίας και των οπτικοακουστικών προγραμμάτων, είναι ζωτικής σημασίας για την επέκταση της οπτικοακουστικής παραγωγής και την άνθηση της ευρωπαϊκής κινηματογραφικής παραγωγής,

ΣΤ. λαμβάνοντας υπόψη ότι η εξέταση του Ταμείου Εγγυήσεων έχει εγγραφεί στην ημερήσια διάταξη του προσεχούς Συμβουλίου Υπουργών Πολιτισμού της 24ης Νοεμβρίου 1997,

1. επαναβεβαιώνει την υποστήριξή του στη δημιουργία ενός Ευρωπαϊκού Ταμείου Εγγυήσεων για τον περιορισμό των κινδύνων των χρηματοδοτικών φορέων του ιδιωτικού τομέα, ενθαρρύνοντάς τους να προωθήσουν περισσότερο τις επενδύσεις στον οπτικοακουστικό τομέα[semigr ]

2. εκτιμά ότι η σε πλήρη ανάπτυξη οπτικοακουστική αγορά αποτελεί έναν πολιτιστικό και εμπορικό τομέα του μέλλοντος, οι δυνατότητες του οποίου δεν είναι αμελητέες όσον αφορά τη δημιουργία εξειδικευμένων θέσεων απασχόλησης και ότι πρέπει συνεπώς να δοθούν κίνητρα για επενδύσεις στον τομέα της παραγωγής[semigr ]

3. εκφράζει λύπη για το γεγονός ότι παρά τη θετική προαναφερθείσα γνωμοδότησή του της 22ας Οκτωβρίου 1996, το Συμβούλιο δεν έχει ακόμη καταλήξει σε συμφωνία[semigr ]

4. εκφράζει ως εκ τούτου την ευχή για μια πολιτική συμφωνία των Υπουργών Πολιτισμού της Ένωσης στις 24 Νοεμβρίου 1997 σχετικά με τη δημιουργία αυτού του Ταμείου Εγγυήσεων που τόσο αναμένει ο οπτικοακουστικός και ο οικονομικός τομέας[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στον προεδρεύοντα του Συμβουλίου Υπουργών Πολιτισμού των κρατών μελών.
B4-1066 και 1087/97

Ψήφισμα σχετικά με την κατάσταση των ανθρωπίνων δικαιωμάτων στο Τζιμπουτί

Το Ευρωπαϊκό Κοινοβούλιο,

A. εκφράζοντας την ανησυχία του για την κατάσταση των δικαιωμάτων του ανθρώπου στο Τζιμπουτί και ιδιαιτέρως για τις πράξεις βίας εις βάρος των μελών της αντιπολίτευσης λίγο πριν από τις εκλογές που πρόκειται να διεξαχθούν στις 19 Δεκεμβρίου 1997,

Β. υπενθυμίζοντας ότι στις 26 του παρελθόντος Σεπτεμβρίου τα βασικά ηγετικά στελέχη της αντιπολίτευσης των Αφάρ, μεταξύ των οποίων και ο κ. Mohamed Kadamy, εκπρόσωπος του Μετώπου για την Αποκατάσταση της Ενότητας στο Τζιμπουτί (FRUD) στην Ευρώπη, και πολλοί συνεργάτες του, καθώς και μέλη των οικογενειών τους, συνελήφθησαν στην Αιθιοπία και εκδόθηκαν στο Τζιμπουτί όπου βρίσκονται έκτοτε στη φυλακή,

Γ. υπογραμμίζοντας ειδικότερα την κατάσταση της κ. Aοcha Dabalι συζύγου του κ. Mohamed Kadamy, μέλους ανθρωπιστικής οργάνωσης, η οποία ήταν έγκυος κατά τη στιγμή της σύλληψής της,

Δ. υπενθυμίζοντας ότι το 1996 ήρθη η κοινοβουλευτική ασυλία τριών βουλευτών του κυβερνώντος κόμματος διότι είχαν καταγγείλει δημοσίως την πολιτική του Προέδρου του Τζιμπουτί Hassan Gouled Aptidon και εκφράζοντας τη λύπη του για το γεγονός ότι μετά από δίκη κηλιδωμένη από παρατυπίες καταδικάστηκαν σε έξι μήνες φυλάκιση και σε πενταετή στέρηση των πολιτικών τους δικαιωμάτων,

Ε. υπενθυμίζοντας το σημαντικό ρεύμα προσφύγων και εκτοπισμένων ατόμων που εξακολουθούν να μην έχουν δυνατότητα επιστροφής στον τόπο καταγωγής τους,

ΣΤ. υπενθυμίζοντας ότι το Τζιμπουτί έχει συνυπογράψει τη Σύμβαση Λομέ, το άρθρο 5 της οποίας ορίζει ότι η χορήγηση αναπτυξιακής βοήθειας εξαρτάται από τον πλήρη σεβασμό των θεμελιωδών δικαιωμάτων και ελευθεριών του Ανθρώπου,

Το Ευρωπαϊκό Κοινοβούλιο,

1. ζητεί από τις αρχές του Τζιμπουτί να σεβαστούν πλήρως τα ανθρώπινα δικαιώματα και τις θεμελιώδεις ελευθερίες, συγκεκριμένα δε την ελευθερία της έκφρασης και το δικαίωμα να προσάγεται κανείς σε δίκη με ορθές διαδικασίες και με τήρηση του δικαιώματος υπεράσπισης[semigr ]

2. καταδικάζει τη σύλληψη των μελών του Μετώπου για την Αποκατάσταση της Ενότητας στο Τζιμπουτί (FRUD) καθώς και των οικογενειών τους και ζητεί την άμεση και άνευ όρων απελευθέρωσή τους[semigr ]

3. ζητεί από τις αρχές του Τζιμπουτί να εξασφαλίσουν την ελεύθερη και δημοκρατική διεξαγωγή των βουλευτικών εκλογών της 19ης Δεκεμβρίου 1997[semigr ]

4. καλεί την Κυβέρνηση του Τζιμπουτί και τις κυβερνήσεις των χωρών της περιοχής να καταβάλουν κάθε δυνατή προσπάθεια για να διευκολυνθεί η επάνοδος των πληθυσμών που είχαν καταφύγει ή εκτοπισθεί στις γειτονικές χώρες και συγκεκριμένα να αποκατασταθούν ή να ελευθερωθούν οι κατοικίες τους, οι οποίες είναι συχνά κατειλημμένες από τις κυβερνητικές δυνάμεις[semigr ]

5. ζητεί από την Επιτροπή και το Συμβούλιο να επαγρυπνούν για την τήρηση του άρθρου 5 της Σύμβασης Λομέ και να παρακολουθούν προσεκτικά την κατάσταση των ανθρωπίνων δικαιωμάτων στο Τζιμπουτί[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στους Συμπροέδρους της Συνέλευσης Ίσης Εκπροσώπησης ΑΚΕ/ΕΕ, στην κυβέρνηση του Τζιμπουτί, καθώς και στις κυβερνήσεις της Αιθιοπία και της Ερυθραίας.
B4-0936 και 0967/97

Ψήφισμα σχετικά με τη φυλάκιση ατόμων χωρίς διεξαγωγή δίκης στη Μαλαισία

Το Ευρωπαϊκό Κοινοβούλιο,

A. έχοντας υπόψη το Νόμο Εσωτερικής Ασφάλειας που επιτρέπει στην Κυβέρνηση της Μαλαισίας να φυλακίζει επ' αόριστον οιοδήποτε άτομο που θεωρείται ότι απειλεί την εθνική ασφάλεια, χωρίς να του απαγγελθεί κατηγορία ή χωρίς να έχει προηγηθεί δίκη,

Β. έχοντας υπόψη πληροφορίες διεθνών οργανώσεων σύμφωνα με τις οποίες περισσότερα από 200 άτομα κρατούνται επί του παρόντος κατ' εφαρμογήν του Νόμου Εσωτερικής Ασφάλειας, και ότι στις αρχές Νοεμβρίου αναφέρθηκαν δέκα νέες συλλήψεις βάσει του ιδίου νόμου,

Γ. λαμβάνοντας υπόψη ότι, εκτός από το Νόμο Εσωτερικής Ασφάλειας, το άρθρο 149 του Συντάγματος της Μαλαισίας αποτελεί τη νομική βάση για άλλους νόμους που χρησιμοποιούνται από τις αρχές για τη φυλάκιση, χωρίς τη διεξαγωγή δίκης, χιλιάδων Μαλαισίων που θεωρούνται ύποπτοι για τη διάπραξη ποινικών αδικημάτων,

Δ. λαμβάνοντας υπόψη ότι στις 26 Οκτωβρίου 1997, 36 μαλαισιανές οργανώσεις συγκεντρώθηκαν στο Περάκ για να ζητήσουν από την κυβέρνηση να καταργήσει το Νόμο Εσωτερικής Ασφάλειας και κάθε άλλο νόμο που επιτρέπει τη φυλάκιση ατόμων χωρίς τη διεξαγωγή δίκης και να απευθύνουν έκκληση για την εξασφάλιση δίκαιης και δημόσιας δίκης των κρατουμένων,

Ε. λαμβάνοντας υπόψη ότι η παροχή εγγυήσεων ως προς το ότι δεν θα φυλακίζονται άτομα χωρίς να προηγηθεί δίκαιη και δημόσια δίκη αποτελεί βασικό και θεμελιώδες ανθρώπινο δικαίωμα,

Το Ευρωπαϊκό Κοινοβούλιο,

1. εκφράζει λύπη για το γεγονός ότι ο Νόμος Εσωτερικής Ασφάλειας επιτρέπει στις αρχές της Μαλαισίας να μην απαγγέλουν κατηγορίες κατά κρατουμένων[semigr ]

2. προτρέπει τις αρχές της Μαλαισίας να αναπροσαρμόσουν το Σύνταγμα της χώρας και να ψηφίσουν νόμους που θα εξασφαλίζουν δίκαιες και δημόσιες δίκες για όλους τους κρατουμένους[semigr ]

3. καλεί την Ευρωπαϊκή Ένωση και τα κράτη μέλη της να ασκήσουν πιέσεις στην Κυβέρνηση της Μαλαισίας με στόχο το σεβασμό των ανθρωπίνων δικαιωμάτων και την επανεξέταση του Νόμου Εσωτερικής Ασφάλειας[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κράτη μέλη και την Κυβέρνηση της Μαλαισίας.
B4-0950/97

Ψήφισμα σχετικά με την κράτηση της ιταλίδας Silvia Baraldini στις Ηνωμένες Πολιτείες

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 17ης Νοεμβρίου 1994 ((ΕΕ C 341 της 5.12.1994, σελ. 173)) και της 15ης Φεβρουαρίου 1996 ((ΕΕ C 65 της 4.3.1996, σελ. 164)) σχετικά με την κράτηση της ιταλίδας Silvia Baraldini στις Ηνωμένες Πολιτείες,

A. εκφράζοντας την ανησυχία του τόσο για την έλλειψη απάντησης από την πλευρά των αμερικανικών αρχών όσο και για την απόρριψη της προσφυγής της κρατουμένης στην Επιτροπή Επανεξέτασης των Ποινών (Parole Board) του Dambury (Κονέκτικατ),

Β. εκφράζοντας την ανησυχία του για την επιδείνωση της ψυχοσωματικής κατάστασης της κ. Silvia Baraldini, η οποία βρίσκεται στη φυλακή εδώ και 14 και πλέον χρόνια ύστερα από τη καταδίκη της σε 43 έτη κάθειρξης για αδικήματα συνδεόμενα με φερόμενες ως τρομοκρατικές δραστηριότητες, τα οποία ούτως ή άλλως δεν περιλαμβάνουν την προσωπική της ανάμειξη σε εγκλήματα αίματος,

Γ. λαμβάνοντας υπόψη ότι ύστερα από την ομόφωνη έγκριση του τελευταίου ψηφίσματός του, έχουν αυξηθεί οι κινητοποιήσεις αλληλεγγύης από την πλευρά της κοινής γνώμης, η οποία ζητεί τη μεταγωγή της κ. Silvia Baraldini σε ιταλική φυλακή σύμφωνα με τη Σύμβαση του Στρασβούργου, η οποία έχει υπογραφεί και κυρωθεί από την Ιταλική Δημοκρατία και από τις Ηνωμένες Πολιτείες,

1. ζητεί από τον Πρόεδρο των Ηνωμένων Πολιτειών Bill Clinton, τη Γενική Εισαγγελέα των ΗΠΑ κ. Janet Reno, την Υπουργό Εξωτερικών κ. Madeleine Albright, να συνειδητοποιήσουν τον κίνδυνο αυξανόμενης έλλειψης κατανόησης από την πλευρά της ευρωπαϊκής κοινής γνώμης για τις οδηγίες που έχει δώσει στη συγκεκριμένη υπόθεση η Κυβέρνηση της Ουάσινγκτον και να διατάξουν την άμεση μεταγωγή της κ. Silvia Baraldini σε ιταλική φυλακή[semigr ]

2. επισημαίνει ότι είναι απαραίτητο, εν αναμονή νέας απόφασης προς την κατεύθυνση αυτή από την πλευρά της Αμερικανικής Κυβέρνησης, οι κυβερνήσεις της Ιταλίας και των Ηνωμένων Πολιτειών να καταφύγουν στη φιλική διαμεσολάβηση της Επιτροπής Ποινικών Υποθέσεων του Συμβουλίου της Ευρώπης, όπως προβλέπεται από το άρθρο 23 της Σύμβασης του Στρασβούργου[semigr ]

3. υπογραμμίζει ότι το άρθρο 5 της Σύμβασης του Στρασβούργου ορίζει ταχείες προθεσμίες για την έγκριση ή την απόρριψη των αιτήσεων μεταγωγής των κρατουμένων[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Ιταλική Κυβέρνηση, τον Πρόεδρο των ΗΠΑ, τη Γενική Εισαγγελέα και την Υπουργό Εξωτερικών των Ηνωμένων Πολιτειών της Αμερικής.
B4-0754, 0771 και 0797/97

Ψήφισμα σχετικά με τη δίκη για τους ισπανούς πολίτες που εξαφανίσθηκαν ή σκοτώθηκαν κατά την περίοδο της δικτατορίας του στρατηγού Αυγούστου Πινοσέτ

Το Ευρωπαϊκό Κοινοβούλιο,

- λαμβάνοντας υπόψη τα προηγούμενα ψηφίσματά του για την προάσπιση της δημοκρατίας και των ανθρωπίνων δικαιωμάτων, στη διάρκεια της δικτατορίας του στρατηγού Πινοσέτ στη Χιλή,

- υπενθυμίζοντας τα ψηφίσματά του στις 18 Νοεμβρίου 1993 ((ΕΕ C 329 της 6.12.1993, σελ. 278)) και στις 20 Ιουνίου 1996 ((ΕΕ C 198 της 8.7.1996, σελ. 209)) σχετικά με την υπόθεση του υπαλλήλου διεθνούς οργανισμού Carmelo Soria, ο οποίος δολοφονήθηκε από όργανα της DIΝA, τα οποία έχουν εντοπισθεί, αλλά παραμένουν ατιμώρητα,

A. εκτιμώντας ότι η προάσπιση των ανθρωπίνων δικαιωμάτων αποτελεί τον ακρογωνιαίο λίθο των πεποιθήσεών του,

Β. υπενθυμίζοντας ότι η DINA χαρακτηρίσθηκε εγκληματική οργάνωση από το Ανώτατο Δικαστήριο της Χιλής και ότι, για τη λήψη της απόφασης αυτής θεωρήθηκε ως προηγούμενο το Διεθνές Ανθρωπιστικό Δίκαιο,

Γ. επισημαίνοντας ότι ο στρατηγός Πινοσέτ συνεχίζει να είναι επικεφαλής του Στρατού ξηράς της Χιλής, σύμφωνα με νόμο που ο ίδιος συνέταξε, και λαμβάνοντας υπόψη τις προκλήσεις που κατά καιρούς απευθύνει ο στρατηγός Πινοσέτ προς τις δημοκρατικές πολιτικές αρχές,

Δ. λαμβάνοντας υπόψη τη δημοκρατική ρήτρα που περιλαμβάνεται σε όλες τις συμφωνίες που συνάπτει η Ευρωπαϊκή Ένωση με τρίτες χώρες,

Ε. σημειώνοντας την καταγγελία στην οποία προέβη η Ένωση Προοδευτικών Εισαγγελέων της Ισπανίας, σχετικά με τα εγκλήματα κατά της ανθρωπότητας που διαπράχθηκαν από το 1973 έως το 1990 στη Χιλή ή στο εξωτερικό, από πρόσωπα που ενεργούσαν υπό τις διαταγές του στρατηγού Πινοσέτ,

ΣΤ. γνωρίζοντας ότι η καταγγελία αυτή έγινε δεκτή για εξέταση από το 6ο ανακριτικό γραφείο του Εθνικού Δικαστηρίου (Tribunal Nacional) της Ισπανίας,

1. δηλώνει ότι για τα συστηματικά και προσχεδιασμένα εγκλήματα κατά της ανθρωπότητας και τις βαρύτατες και συστηματικές παραβιάσεις των ανθρωπίνων δικαιωμάτων, καθώς και για τις δραστηριότητες εγκληματικών οργανώσεων του τύπου DINA, δεν υπάρχει παραγραφή, ούτε αμνηστία, και ότι τα κράτη είναι υποχρεωμένα να προσαγάγουν σε δίκη τους εγκληματίες, σε οποιονδήποτε χρόνο και τόπο[semigr ]

2. εκφράζει την αλληλεγγύη του προς τους συγγενείς των θυμάτων και ενθαρρύνει τον δικαστή στον οποίο έχει ανατεθεί η υπόθεση, κ. Garcνa Castellσn, να συνεχίσει το έργο του[semigr ]

3. εκτιμά ως θετική την αρωγή των πολιτικών και δικαστικών αρχών των ΗΠΑ προς τον δικαστή στον οποίο έχει ανατεθεί η υπόθεση,

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και τη Βουλή, τη Γερουσία και την κυβέρνηση της Χιλής.
B4-0779 και 0787/97

Ψήφισμα σχετικά με την Κολομβία

Το Ευρωπαϊκό Κοινοβούλιο,

- λαμβάνοντας υπόψη τα προηγούμενα ψηφίσματά του, και συγκεκριμένα εκείνο της 12ης Ιουνίου 1997 σχετικά με την Κολομβία ((Πρακτικά της ημερομηνίας αυτής, μέρος ΙΙ, σημείο 14 β),)),

Α. λαμβάνοντας υπόψη ότι το Ευρωπαϊκό Κοινοβούλιο έχει καταδικάσει επανειλημμένως την άσκηση βίας από τις αντιμαχόμενες παρατάξεις στην Κολομβία,

Β. εκφράζοντας την ανησυχία του για την κατάσταση στην οποία διαβιοί μεγάλο μέρος του λαού της Κολομβίας που υποχρεώνεται να εγκαταλείπει τον τόπο καταγωγής του και να μετακινείται σε άλλες ζώνες της χώρας λόγω της ένοπλης σύρραξης,

Γ. λαμβάνοντας υπόψη ότι οι βιαιότητες των τελευταίων τριάντα ετών άρχισαν να επαναλαμβάνονται τελευταία με κίνδυνο να οδηγήσουν σε γενικευμένο εμφύλιο πόλεμο,

Δ. λαμβάνοντας υπόψη ότι οι ανταρτικές ομάδες και οι δυνάμεις ασφαλείας της Κολομβίας μέσω των παραστρατιωτικών ομάδων έχουν καταφύγει στη χρήση βίας και έχουν προβεί σε εκτελέσεις χωρίς τη διεξαγωγή δίκης, σε βασανιστήρια και σε άλλες πράξεις παραβιάσεως των ανθρωπίνων δικαιωμάτων,

Ε. υπογραμμίζοντας την ανάγκη να αποκατασταθεί στην Κολομβία ένα κλίμα ειρήνης και σεβασμού των ανθρωπίνων δικαιωμάτων,

1. χαιρετίζει την πρόταση της κυβερνήσεως της Κολομβίας να προβεί σε έναρξη συνομιλιών μεταξύ των αντιμαχομένων μερών και ελπίζει ότι η πρόταση αυτή μπορεί να οδηγήσει σε επίλυση των οικονομικών και κοινωνικών προβλημάτων του κολομβιανού λαού και εντέλει, σε σταθερή και μόνιμη ειρήνη στην Κολομβία[semigr ]

2. καλεί όλα τα μέρη να προβούν αμέσως σε έναρξη των συνομιλιών στο πλαίσιο της εν λόγω προτάσεως, με επίκεντρο τον τερματισμό των βιαιοτήτων και τον σεβασμό των ανθρωπίνων δικαιωμάτων[semigr ]

3. διαδηλώνει την υποστήριξή του προς τον εκπρόσωπο της Ύπατης Αρμοστείας των Ηνωμένων Εθνών για τα Ανθρώπινα Δικαιώματα στην Κολομβία και επαναλαμβάνει τη σημασία του σεβασμού των Ανθρωπίνων Δικαιωμάτων και του Διεθνούς Ανθρωπιστικού Δικαίου για να οδηγήσει η ειρηνευτική διαδικασία στα αναμενόμενα αποτελέσματα[semigr ]

4. καλεί το Συμβούλιο και την Επιτροπή να υποστηρίξουν την εν λόγω πρωτοβουλία[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση και την Βουλή της Κολομβίας καθώς και στο Γραφείο της Ύπατης Αρμοστείας των Ηνωμένων Εθνών για τα Ανθρώπινα Δικαιώματα στην Κολομβία.
B4-0785/97

Ψήφισμα σχετικά με τα ανθρώπινα δικαιώματα στην Αιθιοπία

Το Ευρωπαϊκό Κοινοβούλιο,

- έχοντας υπόψη το ψήφισμά του της 18ης Ιουλίου 1996 σχετικά με τα ανθρώπινα δικαιώματα στην Αιθιοπία ((ΕΕ C 261 της 9.9.1996, σελ. 166)),

Α. έχοντας υπόψη ότι ο σεβασμός των ανθρωπίνων δικαιωμάτων, οι δημοκρατικές αρχές και το κράτος δικαίου αποτελούν ουσιώδη στοιχεία της αναθεωρημένης Ε' Σύμβασης του Λομέ και ότι το σύνταγμα της Αιθιοπίας επίσης περιλαμβάνει το σεβασμό των ανθρωπίνων δικαιωμάτων,

Β. λαμβάνοντας υπόψη την εν εξελίξει διαδικασία δημοκρατικών και θεσμικών αλλαγών στην Αιθιοπία,

Γ. εκφράζοντας την ανησυχία του για την καταστολή των ενώσεων πολιτών που πρόσφατα εξανάγκασε σε εξορία ηγέτες όπως ο κ. Kefale Mamo και ο κ. Mulugeta Lule (πρόεδρος και αντιπρόεδρος αντίστοιχα της Ένωσης Δημοσιογράφων Ελεύθερου Τύπου της Αιθιοπίας), ο κ. Gemorav Kassa (γενικός γραμματέας της Ένωσης Εκπαιδευτικών της Αιθιοπίας) και ο κ. Dawi Ibrahim (πρόεδρος της Συνομοσπονδίας Συνδικαλιστικών Ενώσεων της Αιθιοπίας),

Δ. εκφράζοντας τη βαθιά ανησυχία του για τη δολοφονία, στις 11 Ιουνίου 1997, του Assefa Maru, μέλους του Δ.Σ. της Ένωσης Εκπαιδευτικών της Αιθιοπίας καθώς και του Συμβουλίου Ανθρωπίνων Δικαιωμάτων της Αιθιοπίας (EURCO),

1. καταδικάζει τη δολοφονία του Assefa Maru[semigr ]

2. καταδικάζει όλες τις παραβιάσεις των ανθρωπίνων δικαιωμάτων που διαπράττονται από την κυβέρνηση και τις στρατιωτικές δυνάμεις[semigr ]

3. καλεί τις αρχές της Αιθιοπίας να διασφαλίσουν τα θεμελιώδη δικαιώματα όλων των πολιτών της χώρας και να σταματήσουν τις διώξεις για πολιτικούς λόγους και τις λοιπές παραβιάσεις όπως οι παράνομες εξαφανίσεις, τα βασανιστήρια, οι κρατήσεις, οι βιασμοί, και οι συλλήψεις, σύμφωνα με το σύνταγμα της Αιθιοπίας[semigr ]

4. καλεί τις αρχές της Αιθιοπίας να σεβαστούν πλήρως την ελευθερία του Τύπου, την ανεξαρτησία των ενώσεων και το δικαίωμα του συνεταιρίζεσθαι των πολιτών[semigr ]

5. προτρέπει την κυβέρνηση της Αιθιοπίας να απελευθερώσει όλους τους κρατούμενους για λόγους συνειδήσεως και να προβλέψει ορθές σωφρονιστικές διαδικασίες στο δικαστικό σύστημα στο πλαίσιο του οποίου οι ύποπτοι θα διώκονται και θα δικάζονται με δίκαιο τρόπο[semigr ]

6. καλεί το Συμβούλιο, την Επιτροπή και τα κράτη μέλη να παρακολουθούν στενά την κατάσταση των ανθρωπίνων δικαιωμάτων στην Αιθιοπία και να χρησιμοποιήσουν όλα τα μέσα για την βελτίωση της κατάστασης[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Αιθιοπίας, το Γενικό Γραμματέα των Ηνωμένων Εθνών και τον Ύπατο Αρμοστή για τα Ανθρώπινα Δικαιώματα των Ηνωμένων Εθνών.
B4-0377, 0378, 0380, 0383, 0390, 0392 και 0400/97

Ψήφισμα σχετικά με την Επιτροπή ΠΟΕ για τις μπανάνες

Το Ευρωπαϊκό Κοινοβούλιο,

- έχοντας υπόψη τη συμφωνία GATT και τη σύμφωνη γνώμη που έδωσε στις 14 Δεκεμβρίου 1994 σχετικά με τις διαδικασίες επίλυσης των διαφορών στο πλαίσιο του ΠΟΕ ((ΕΕ C 18 της 23.1.1995, σελ. 61)),

- έχοντας υπόψη την επιτυχή επίλυση διαφορών σε προηγούμενες υποθέσεις,

1. εκφράζει την ανησυχία του για την προβληματική κατάσταση των μικρών παραγωγών στις παραδοσιακές χώρες προμήθειας μπανάνας, καθώς και των παρεμφερών προμηθευτών εντός της ΕΕ[semigr ]

2. θεωρεί απαράδεκτη τη γνώμη που εξέδωσε η Επιτροπή ΠΟΕ και, ως εκ τούτου, ζητεί από την Επιτροπή να εξετάσει πλήρως τη διαδικασία έφεσης κατά των σημείων εκείνων που δεν καλύπτονται από σαφείς κανόνες της GATT[semigr ]

3. εκφράζει τη βαθιά του ανησυχία για τον αντίκτυπο που προκάλεσε ήδη η γνώμη αυτή μεταξύ των μπανανοπαραγωγών της Κοινότητας και των παραδοσιακών εξαγωγέων μπανάνας των χωρών ΑΚΕ[semigr ]

4. ζητεί από την Επιτροπή να παρουσιάσει μία σαφή στρατηγική για τη μελλοντική αγορά μπανάνας, η οποία να καθιστά δυνατή την εκπλήρωση των υποχρεώσεων της ΕΕ έναντι των εταίρων της από τις χώρες ΑΚΕ και των παραγωγών της ΕΕ[semigr ]

5. υποστηρίζει τη διατήρηση και τη βελτίωση του κοινοτικού καθεστώτος στον τομέα της μπανάνας, προκειμένου να προστατευθούν τα συμφέροντα τόσο των παραγωγών των χωρών ΑΚΕ, σύμφωνα με τις δεσμεύσεις που έχουν αναληφθεί στο πλαίσιο της Σύμβασης Λομέ, όσο και των κοινοτικών παραγωγών[semigr ]

6. υπογραμμίζει, ωστόσο, ότι είναι απαραίτητο, από την πλευρά όσων ανησυχούν για το μέλλον του καθεστώτος, να αρχίσει η εκπόνηση προτάσεων για ένα εναλλακτικό καθεστώς,το οποίο να ανταποκρίνεται στους στόχους μιας αειφόρου παραγωγής μπανάνας, σύμφωνα με τις αντιπροσωπευτικές οργανώσεις των μικρών παραγωγών και εργαζομένων που επηρεάζονται άμεσα από το καθεστώς[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στις κυβερνήσεις των χωρών ΑΚΕ και των κρατών μελών της ΕΕ.
B4-0370/97

Ψήφισμα σχετικά με την ελευθερία των μέσων ενημέρωσης στην Τουρκία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την παραβίαση των ανθρωπίνων δικαιωμάτων στην Τουρκία,

Α. επισημαίνοντας ιδίως, ότι, στο ψήφισμά του της 13ης Δεκεμβρίου 1995 ((ΕΕ C 17 της 22 .1.1996, σελ. 46)), σχετικά με την κατάσταση των ανθρωπίνων δικαιωμάτων στην Τουρκία -που εγκρίθηκε μαζί με τη σύμφωνη γνώμη του για την Τελωνειακή Ένωση ΕΕ- Τουρκίας- ανέφερε ότι επιθυμούσε σταθερά την επίτευξη νέων συμβατικών σχέσεων μεταξύ της Ευρωπαϊκής Ένωσης και της Τουρκίας,

Β. υπογραμμίζοντας ότι μια από τις απαραίτητες προϋποθέσεις για καλύτερες σχέσεις μεταξύ της Τουρκίας και της Ευρωπαϊκής Ένωσης είναι ο σεβασμός της ελευθερίας του Τύπου,

Γ. λαμβάνοντας υπόψη ότι, σύμφωνα με την Επιτροπή για την Προστασία των Δημοσιογράφων (CPJ) στη Νέα Υόρκη, η Τουρκία - με 78 δημοσιογράφους στη φυλακή - είναι η πρώτη στον κατάλογο των χωρών που παραβιάζουν διαρκώς την ελευθερία της γνώμης και περιορίζουν την ελευθερία του Τύπου,

Δ. έχοντας υπόψη, ότι ο εν λόγω δημοσιογράφος έχει καταδικαστεί σε 15ετή κάθειρξη επειδή είχε εργαστεί ως αρχισυντάκτης στην εφημερίδα «Οζγκούρ Γκουντέμ» της οποίας απαγορεύτηκε η έκδοση το 1994,

Ε. λαμβάνοντας υπόψη ότι η Ένωση Ευρωπαίων Δημοσιογράφων ανακήρυξε τον Isik Yurtηu δημοσιογράφο της χρονιάς το 1996 και αποφάσισε να κηρύξει την 3η Μαΐου 1997 ως «Ημέρα Αλληλεγγύης με τον Isik Yurtηu»,

ΣΤ. λαμβάνοντας υπόψη ότι ο δημοσιογράφος και κοινωνιολόγος Ismail Besikci, ο οποίος συνελήφθη βάσει του άρθρου 8 του «αντιτρομοκρατικού» νόμου για γνώμες που εξέφρασε σχετικά με την κατάσταση των Κούρδων, καταδικάστηκε σε 67ετή κάθειρξη,

1. επαναβεβαιώνει την προσήλωσή του στην ελευθερία έκφρασης και καλεί την τουρκική κυβέρνηση να διασφαλίσει ότι οι δημοσιογράφοι και τα τουρκικά μέσα ενημέρωσης μπορούν να ασκήσουν ελεύθερα το επάγγελμά τους[semigr ]

2. καλεί την τουρκική κυβέρνηση να άρει όλα τα νομικά εμπόδια στην ελευθερία έκφρασης των μέσων ενημέρωσης, και ιδίως το άρθρο 8 του «αντιτρομοκρατικού» νόμου[semigr ]

3. ζητεί την ελευθέρωση των Isik Yurtηu, Ismail Besikci και άλλων τούρκων δημοσιογράφων που έχουν φυλακισθεί λόγω της άσκησης του επαγγέλματός τους[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Τουρκική Κυβέρνηση και τη Μεγάλη Τουρκική Εθνοσυνέλευση.